जलन की आग में प्यार की खिचड़ी पक रही है

Mon, 17 Aug 2026 14:28:03 +0000

कृष की नजरें मनस्वी के ऊपर से हट ही नहीं रही थीं। वो इस इंडो-वेस्टर्न ड्रेस में कयामत लग रही थी। आज तक उसने सिर्फ साड़ी ही पहनी थी। हाँ, शुरू-शुरू में उसने नाइटी पहनने की कोशिश की थी, लेकिन कृष ने उसकी जो हालत की थी, उसके बाद तो उसकी इतनी भी हिम्मत नहीं थी कि वो नाइटी की तरफ देख सके, पहनना तो दूर की बात है। इसलिए उसने नाइटी पहनने का इरादा छोड़ दिया था और वो साड़ी ही पहना करती थी। रात में सोते वक्त वो नाइट सूट पहन लेती थी, लेकिन वो भी बहुत सलीके से पहनती थी, ताकि सोते वक्त उसका कपड़ा जरा भी इधर से उधर ना हो जाए।.